title: Rozhodnutie Rady (EÚ) 2016/1892 z 10. októbra 2016 o podpise v mene Európskej únie a predbežnom vykonávaní Medzinárodnej dohody o olivovom oleji a stolových olivách z roku 2015

text:
               28.10.2016

               SK

               Úradný vestník Európskej únie

               L 293/2

         ROZHODNUTIE RADY (EÚ) 2016/1892
   z 10. októbra 2016
   o podpise v mene Európskej únie a predbežnom vykonávaní Medzinárodnej dohody o olivovom oleji a stolových olivách z roku 2015
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Rada 19. novembra 2013 poverila Komisiu, aby začala rokovania v mene Únie s cieľom uzavrieť novú medzinárodnú dohodu o olivovom oleji a stolových olivách.

               (2)

               Novú Medzinárodnú dohodu o olivovom oleji a stolových olivách (ďalej len „dohoda“) prijali 9. októbra 2015 zástupcovia 24 členských štátov Konferencie Organizácie Spojených národov pre obchod a rozvoj (Unctad) a dvoch medzivládnych organizácií v rámci Konferencie Organizácie Spojených národov pre rokovanie o dohode, ktorá má nahradiť Medzinárodnú dohodu o olivovom oleji a stolových olivách z roku 2005.

               (3)

               Platnosť Medzinárodnej dohody o olivovom oleji a stolových olivách z roku 2005 (1), ktorá uplynula 31. decembra 2014, bola predĺžená do 31. decembra 2015 a podľa jej článku 47 ods. 3 zostane v platnosti, kým nenadobudne platnosť dohoda, za predpokladu, že trvanie takéhoto predĺženia nepresiahne dvanásť mesiacov. Dohoda je otvorená na podpis v sídle Organizácie Spojených národov v New Yorku do 31. decembra 2016 vrátane.

               (4)

               V článku 31 ods. 1 dohody sa stanovujú podmienky nadobudnutia jej platnosti k 1. januáru 2017. V jej článku 31 ods. 2 a 3 sa stanovuje predbežné vykonávanie dohody za určitých podmienok, ak by podmienky článku 31 ods. 1 neboli splnené.

               (5)

               V súlade s článkom 31 ods. 2 dohody a s cieľom zabrániť, aby sa prerušilo uplatňovanie pravidiel Medzinárodnej dohody o olivovom oleji a stolových olivách z roku 2005, treba stanoviť predbežné vykonávanie dohody Úniou, ak postup potrebný na jej uzavretie Úniou nebude ukončený do 1. januára 2017.

               (6)

               Treba taktiež stanoviť predbežné vykonávanie dohody Úniou v súlade s článkom 31 ods. 3, ak by k 31. decembru 2016 neboli splnené podmienky pre jej definitívne alebo predbežné nadobudnutie platnosti podľa článku 31 ods. 1 a 2.

               (7)

               Dohoda by sa preto mala podpísať v mene Únie s výhradou jej neskoršieho uzavretia a malo by sa oznámiť jej predbežné vykonávanie podľa podmienok stanovených v jej článku 31 ods. 2 a 3,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Medzinárodnej dohody o olivovom oleji a stolových olivách z roku 2015 s výhradou jej uzavretia.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Únia bude dohodu predbežne vykonávať od 1. januára 2017, ak postup potrebný na jej uzavretie Úniou nebude ukončený a podmienky stanovené v článku 31 ods. 2 a 3 dohody budú splnené.
   Predbežné vykonávanie dohody podľa podmienok stanovených v prvom odseku tohto článku oznámi v súlade s článkom 31 ods. 2 a 3 dohody osoba alebo osoby oprávnené podpísať dohodu podľa článku 2 tohto rozhodnutia.
   Článok 4
   Toto rozhodnutie nadobúda účinnosť dňom jeho prijatia.

      V Luxemburgu 10. októbra 2016

            Za Radu

            predsedníčka

         G. MATEČNÁ

      (1)  Ú. v. EÚ L 302, 19.11.2005, s. 47.


title: 2009/463/ES,Euratom: Rozhodnutie Rady a Komisie z  18. mája 2009 o pozícii Spoločenstva k rozhodnutiu Stabilizačnej a asociačnej rady EÚ – Albánsko, ktorým sa prijíma jej rokovací poriadok vrátane rokovacieho poriadku Stabilizačného a asociačného výboru

text:
               16.6.2009

               SK

               Úradný vestník Európskej únie

               L 151/31

      ROZHODNUTIE RADY A KOMISIE

   z 18. mája 2009
   o pozícii Spoločenstva k rozhodnutiu Stabilizačnej a asociačnej rady EÚ – Albánsko, ktorým sa prijíma jej rokovací poriadok vrátane rokovacieho poriadku Stabilizačného a asociačného výboru
   (2009/463/ES, Euratom)
   RADA EURÓPSKEJ ÚNIE,
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva a Zmluvu o založení Európskeho spoločenstva pre atómovú energiu,
   so zreteľom na rozhodnutie Rady a Komisie z 26. februára 2009 o uzatvorení Stabilizačnej a asociačnej dohody medzi Európskymi spoločenstvami a ich členskými štátmi na jednej strane a Albánskou republikou na strane druhej (1), a najmä na jej článok 2 ods. 1,
   so zreteľom na návrh Komisie,
   keďže:

               (1)

               Článkom 116 Stabilizačnej a asociačnej dohody medzi Európskymi spoločenstvami a ich členskými štátmi na jednej strane a Albánskou republikou na strane druhej (2) (ďalej len „dohoda“) sa zriaďuje Stabilizačná a asociačná rada.

               (2)

               V článku 117 ods. 2 dohody sa stanovuje, že Stabilizačná a asociačná rada prijme svoj vlastný rokovací poriadok.

               (3)

               V článku 120 ods. 1 dohody sa stanovuje, že Stabilizačnej a asociačnej rade pomáha pri výkone jej povinností Stabilizačný a asociačný výbor.

               (4)

               V článku 120 ods. 2 a 3 dohody sa stanovuje, že Stabilizačná a asociačná rada určí vo svojom rokovacom poriadku povinnosti Stabilizačného a asociačného výboru a že Stabilizačná a asociačná rada môže delegovať ktorúkoľvek zo svojich právomocí na Stabilizačný a asociačný výbor,

         ROZHODLI TAKTO:
   Jediný článok
   Pozícia, ktorú má prijať Spoločenstvo v Stabilizačnej a asociačnej rade, zriadenej Stabilizačnou a asociačnou dohodou medzi Európskymi spoločenstvami a ich členskými štátmi na jednej strane a Albánskou republikou na strane druhej, v súvislosti s rokovacím poriadkom tejto Stabilizačnej a asociačnej rady a s delegovaním jej právomocí na Stabilizačný a asociačný výbor, vychádza z návrhu rozhodnutia Stabilizačnej a asociačnej rady, pripojenom k tomuto rozhodnutiu. Menšie zmeny a doplnenia tohto návrhu rozhodnutia možno prijať bez ďalšieho rozhodnutia Rady a Komisie.

      V Bruseli 18. mája 2009

            Za Radu

            predseda

         J. KOHOUT

            Za Komisiu

            predseda

         José Manuel BARROSO

      (1)  Ú. v. EÚ L 107, 28.4.2009, s. 165.

      (2)  Ú. v. EÚ L 107, 28.4.2009, s. 166.

      PRÍLOHA

         ROZHODNUTIE STABILIZAČNEJ A ASOCIAČNEJ RADY EÚ–ALBÁNSKO č. 1
         z …,
         ktorým sa prijíma jej rokovací poriadok
         STABILIZAČNÁ A ASOCIAČNÁ RADA,
         so zreteľom na Stabilizačnú a asociačnú dohodu medzi Európskymi spoločenstvami a ich členskými štátmi na jednej strane a Albánskou republikou na strane druhej (1) (ďalej len „Albánsko“), a najmä na jej články 116 a 117,
         keďže táto dohoda nadobudla platnosť dňa 1. apríla 2009,
         ROZHODLA TAKTO:
         Článok 1
         Predsedníctvo
         Stabilizačnej a asociačnej rade predsedá na obdobie 12 mesiacov striedavo zástupca Rady Európskej únie v mene Spoločenstiev a ich členských štátov a zástupca vlády Albánska. Prvé obdobie sa začína dátumom prvého zasadnutia Stabilizačnej a asociačnej rady a končí sa 31. decembra 2009.
         Článok 2
         Zasadnutia
         Stabilizačná a asociačná rada zasadá na ministerskej úrovni pravidelne raz za rok. Na požiadanie ktorejkoľvek strany a v prípade súhlasu strán je možné usporiadať mimoriadne zasadnutia Stabilizačnej a asociačnej rady. Okrem prípadov, keď sa strany dohodnú inak, sa každé zasadnutie Stabilizačnej a asociačnej rady koná vo zvyčajných priestoroch na zasadnutia Rady Európskej únie v deň dohodnutý oboma stranami. Zasadnutia Stabilizačnej a asociačnej rady zvolávajú spoločne tajomníci Stabilizačnej a asociačnej rady po dohode s predsedom.
         Článok 3
         Zastupovanie
         V prípade neschopnosti zúčastniť sa na zasadnutí je možné členov Stabilizačnej a asociačnej rady zastúpiť. Ak si člen Stabilizačnej a asociačnej rady želá byť zastupovaný, musí pred zasadnutím, na ktorom má byť zastúpený, oznámiť predsedovi meno svojho zástupcu. Zástupca člena Stabilizačnej a asociačnej rady má všetky práva tohto člena.
         Článok 4
         Delegácie
         Členov Stabilizačnej a asociačnej rady môžu sprevádzať úradníci. Predseda je pred každým zasadnutím informovaný o zamýšľanom zložení delegácie každej strany. Keď sa na programe zasadnutia Sabilizačnej a asociačnej rady objavia záležitosti súvisiace s Európskou investičnou bankou, zúčastní sa na zasadnutí aj zástupca banky. Stabilizačná a asociačná rada môže na účely poskytnutia informácií o konkrétnych záležitostiach pozvať na účasť na zasadnutiach aj svojich nečlenov.
         Článok 5
         Sekretariát
         Funkciu tajomníkov Stabilizačnej a asociačnej rady vykonávajú spoločne úradník Generálneho sekretariátu Rady Európskej únie a úradník misie Albánska v Bruseli.
         Článok 6
         Korešpondencia
         Korešpondencia adresovaná Stabilizačnej a asociačnej rade sa posiela predsedovi Stabilizačnej a asociačnej rady na adresu Generálneho sekretariátu Rady Európskej únie.
         Dvaja tajomníci zabezpečia, aby bola korešpondencia preposlaná predsedovi Stabilizačnej a asociačnej rady a v prípade potreby rozoslaná aj ostatným členom Stabilizačnej a asociačnej rady. Rozoslaná korešpondencia sa zasiela Generálnemu sekretariátu Komisie, stálym zastúpeniam členských štátov a misii Albánska v Bruseli.
         Oznámenia predsedu Stabilizačnej a asociačnej rady posielajú dvaja tajomníci príslušným adresátom a v prípade potreby ich rozosielajú ďalším členom Stabilizačnej a asociačnej rady na adresy uvedené v druhom odseku.
         Článok 7
         Účasť verejnosti
         Okrem prípadov, keď sa rozhodne inak, zasadnutia Stabilizačnej a asociačnej rady nie sú verejné.
         Článok 8
         Program zasadnutí
         1.   Predbežný program každého zasadnutia vypracuje predseda. Tajomníci Stabilizačnej a asociačnej rady ho prepošlú adresátom uvedeným v článku 6 najneskôr 15 dní pred začiatkom zasadnutia. Predbežný program pozostáva z bodov, zahrnutie ktorých do programu obsahuje žiadosť doručená predsedovi najneskôr 21 dní pred začiatkom zasadnutia; do predbežného programu sa však nezahŕňajú tie body, ku ktorým tajomníci nedostanú podpornú dokumentáciu najneskôr v deň odoslania programu. Na začiatku každého zasadnutia Stabilizačná a asociačná rada prijme program zasadnutia. Bod, ktorý sa nenachádza v predbežnom programe, možno zahrnúť do programu, ak s tým súhlasia obe strany.
         2.   Predseda môže po dohode s oboma stranami skrátiť časové lehoty vymedzené v odseku 1 s cieľom zohľadniť požiadavky vyplývajúce z konkrétnej veci.
         Článok 9
         Zápisnice
         Z každého zasadnutia vypracujú dvaja tajomníci návrh zápisnice. Platí všeobecné pravidlo, že ku každému bodu programu sa v zápisnici uvádza(-jú):

                     —

                     dokumentácia zaslaná Stabilizačnej a asociačnej rade,

                     —

                     vyhlásenia, o zahrnutie ktorých požiadal člen Stabilizačnej a asociačnej rady,

                     —

                     prijaté rozhodnutia a vydané odporúčania, dohodnuté vyhlásenia a prijaté závery.

               Návrh zápisnice sa posiela Stabilizačnej a asociačnej rade na schválenie. Po schválení zápisnice ju predseda a dvaja tajomníci podpíšu. Zápisnica sa založí do archívu Generálneho sekretariátu Rady Európskej únie, ktorý slúži ako depozitár dokumentov týkajúcich sa pridruženia. Všetkým adresátom uvedeným v článku 6 sa prepošle úradne potvrdená kópia zápisnice.
         Článok 10
         Rozhodnutia a odporúčania
         1.   Stabilizačná a asociačná rada prijíma rozhodnutia a vydáva odporúčania po spoločnej dohode strán. V období medzi jej zasadnutiami Stabilizačná a asociačná rada môže prijímať rozhodnutia alebo vydávať odporúčania písomným postupom, ak s tým obe strany súhlasia.
         2.   Rozhodnutiam a odporúčaniam Stabilizačnej a asociačnej rady v zmysle článku 118 Stabilizačnej a asociačnej dohody sa priradí názov „rozhodnutie“, respektíve „odporúčanie“, za ktorým nasleduje poradové číslo, dátum ich prijatia a opis predmetnej záležitosti. Rozhodnutia a odporúčania Stabilizačnej a asociačnej rady podpisuje predseda a ich pravosť potvrdzujú dvaja tajomníci. Rozhodnutia a odporúčania sa preposielajú všetkým adresátom uvedeným v článku 6. Každá strana sa môže rozhodnúť uverejniť rozhodnutia a odporúčania Stabilizačnej a asociačnej rady vo svojej príslušnej úradnej tlači.
         Článok 11
         Jazyky
         Úradnými jazykmi Stabilizačnej a asociačnej rady sú úradné jazyky oboch strán. Okrem prípadov, keď sa rozhodne inak Stabilizačná a asociačná rada vychádza vo svojich rokovaniach z dokumentácie vypracovanej v týchto jazykoch.
         Článok 12
         Výdavky
         Spoločenstvá a Albánsko si hradia vlastné náklady vzniknuté z dôvodu účasti na zasadnutiach Stabilizačnej a asociačnej rady, a to tak výdavky na personál, cestovné náklady a diéty, ako aj výdavky na poštovné a telekomunikáciu. Výdavky spojené s tlmočením na zasadnutiach, prekladom a reprodukciou dokumentov znášajú Spoločenstvá s výnimkou výdavkov spojených s tlmočením alebo prekladom z albánčiny alebo do albánčiny, ktoré znáša Albánsko. Ostatné výdavky súvisiace s organizáciou zasadnutí znáša strana, ktorá dané zasadnutie usporadúva.
         Článok 13
         Stabilizačný a asociačný výbor
         1.   Týmto sa zriaďuje Stabilizačný a asociačný výbor, ktorého úlohou je pomáhať Stabilizačnej a asociačnej rade pri výkone jej povinností. Výbor pozostáva zo zástupcov Rady Európskej únie a zástupcov Komisie Európskych spoločenstiev na jednej strane a zo zástupcov vlády Albánska na strane druhej, obyčajne na úrovni štátnych zamestnancov v riadiacich funkciách.
         2.   Stabilizačný a asociačný výbor pripravuje zasadnutia a rokovania Stabilizačnej a asociačnej rady, v prípade potreby vykonáva rozhodnutia Stabilizačnej a asociačnej rady a vo všeobecnosti zabezpečuje kontinuitu vzťahov v rámci pridruženia a správne uplatňovanie Stabilizačnej a asociačnej dohody. Zaoberá sa akoukoľvek záležitosťou, ktorú mu postúpi Stabilizačná a asociačná rada, ako aj inými záležitosťami, ktoré sa môžu objaviť pri každodennom vykonávaní Stabilizačnej a asociačnej dohody. Predkladá Stabilizačnej a asociačnej rade akékoľvek návrhy rozhodnutí a odporúčaní alebo iné návrhy určené na prijatie Stabilizačnou a asociačnou radou.
         3.   V prípade, keď sa v Stabilizačnej a asociačnej dohode uvádza povinnosť konzultovať alebo možnosť konzultácií, môže sa konzultácia uskutočniť v Stabilizačnom a asociačnom výbore. Ak sa na tom obe strany dohodnú, konzultácia môže pokračovať v Stabilizačnej a asociačnej rade.
         4.   Rokovací poriadok Stabilizačného a asociačného výboru je pripojený k tomuto rozhodnutiu.

            V …

                  Za Stabilizačnú a asociačnú radu

                  predseda

               …

         PRÍLOHA

            Rokovací poriadok Stabilizačného a asociačného výboru
            Článok 1
            Predsedníctvo
            Stabilizačnému a asociačnému výboru predsedá na obdobie 12 mesiacov striedavo zástupca Komisie Európskych spoločenstiev v mene Spoločenstiev a ich členských štátov a zástupca vlády Albánska. Prvé obdobie sa začína dátumom prvého zasadnutia Stabilizačnej a asociačnej rady a končí sa 31. decembra 2009.
            Článok 2
            Zasadnutia
            Stabilizačný a asociačný výbor zasadá po dohode oboch strán, keď si to vyžadujú okolnosti. Každé zasadnutie Stabilizačného a asociačného výboru sa koná v čase a na mieste dohodnutom oboma stranami. Zasadnutia Stabilizačného a asociačného výboru zvoláva predseda.
            Článok 3
            Delegácie
            Predseda je pred každým zasadnutím informovaný o zamýšľanom zložení delegácie každej strany.
            Článok 4
            Sekretariát
            Funkciu tajomníkov Stabilizačného a asociačného výboru vykonávajú spoločne úradník Komisie Európskych spoločenstiev a úradník vlády Albánska. Všetky oznámenia určené predsedovi Stabilizačného a asociačného výboru a vychádzajúce od neho, ustanovené v tomto rozhodnutí, sa preposielajú tajomníkom Stabilizačného a asociačného výboru a tajomníkom a predsedovi Stabilizačnej a asociačnej rady.
            Článok 5
            Účasť verejnosti
            Okrem prípadov, keď sa rozhodne inak, zasadnutia Stabilizačného a asociačného výboru nie sú verejné.
            Článok 6
            Program zasadnutí
            1.   Predbežný program každého zasadnutia vypracuje predseda. Tajomníci Stabilizačného a asociačného výboru ho prepošlú adresátom uvedeným v článku 4 najneskôr 15 dní pred začiatkom zasadnutia. Predbežný program pozostáva z bodov, zahrnutie ktorých do programu obsahuje žiadosť doručená predsedovi najneskôr 21 dní pred začiatkom zasadnutia; do predbežného programu sa však nezahŕňajú tie body, ku ktorým tajomníci nedostanú podpornú dokumentáciu najneskôr v deň odoslania programu. Stabilizačný a asociačný výbor môže na účely poskytnutia informácií o konkrétnych záležitostiach požiadať o účasť na zasadnutiach aj odborníkov. Na začiatku každého zasadnutia Stabilizačného a asociačného výboru prijme program zasadnutia. Bod, ktorý sa nenachádza v predbežnom programe, možno zahrnúť do programu, ak s tým súhlasia obe strany.
            2.   Predseda môže po dohode s oboma stranami skrátiť časové lehoty vymedzené v odseku 1 s cieľom zohľadniť požiadavky vyplývajúce z konkrétnej veci.
            Článok 7
            Zápisnice
            Z každého zasadnutia sa vypracuje zápisnica tvorená predsedovým zhrnutím záverov, ku ktorým dospel Stabilizačný a asociačný výbor. Po schválení zápisnice Stabilizačným a asociačným výborom ju predseda a tajomníci podpíšu a každá strana si ju uloží. Všetkým adresátom uvedeným v článku 4 sa prepošle kópia zápisnice.
            Článok 8
            Rozhodnutia a odporúčania
            V špecifických prípadoch, keď Stabilizačná a asociačná rada oprávni Stabilizačný a asociačný výbor na prijímanie rozhodnutí a vydávanie odporúčaní podľa článku 120 Stabilizačnej a asociačnej dohody, priradí sa týmto aktom názov „rozhodnutie“, respektíve „odporúčanie“, za ktorým nasleduje poradové číslo, dátum ich prijatia a opis predmetnej záležitosti. Rozhodnutia a odporúčania sa vydávajú po spoločnej dohode medzi stranami. Rozhodnutia a odporúčania Stabilizačného a asociačného výboru podpisuje predseda, ich pravosť potvrdzujú dvaja tajomníci a preposielajú sa adresátom uvedeným v článku 4 tohto rokovacieho poriadku. Každá strana sa môže rozhodnúť uverejniť rozhodnutia a odporúčania Stabilizačného a asociačného výboru vo svojej príslušnej úradnej tlači.
            Článok 9
            Výdavky
            Spoločenstvá a Albánsko si hradia vlastné náklady vzniknuté z dôvodu účasti na zasadnutiach Stabilizačného a asociačného výboru, a to tak výdavky na personál, cestovné náklady a diéty, ako aj výdavky na poštovné a telekomunikáciu. Výdavky spojené s tlmočením na zasadnutiach, prekladom a reprodukciou dokumentov znášajú Spoločenstvá s výnimkou výdavkov spojených s tlmočením alebo prekladom z albánčiny alebo do albánčiny, ktoré znáša Albánsko. Ostatné výdavky súvisiace s organizáciou zasadnutí znáša strana, ktorá dané zasadnutie usporadúva.
            Článok 10
            Podvýbory a osobitné skupiny
            Stabilizačný a asociačný výbor môže vytvoriť podvýbory alebo osobitné skupiny, ktoré pracujú pod vedením Stabilizačného a asociačného výboru a po každom svojom zasadnutí tomuto výboru podávajú správu. Stabilizačný a asociačný výbor môže rozhodnúť o zrušení ktorýchkoľvek existujúcich podvýborov alebo skupín, o ustanovení alebo úprave ich mandátu alebo o zriadení ďalších podvýborov alebo skupín, ktoré by mu pomáhali pri výkone jeho povinností. Podvýbory a skupiny nemajú žiadne rozhodovacie právomoci.

         (1)  Ú. v. EÚ L 107, 28.4.2009, s. 166.


title: 2012/574/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskej chemickej agentúry za rozpočtový rok 2010

text:
               17.10.2012

               SK

               Úradný vestník Európskej únie

               L 286/192

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskej chemickej agentúry za rozpočtový rok 2010
   (2012/574/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej chemickej agentúry za rozpočtový rok 2010,

               —

               so zreteľom na správu Dvora audítorov o overení konečnej ročnej účtovnej závierky Európskej chemickej agentúry za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (3) (ES) č. 1907/2006 o zriadení Európskej chemickej agentúry, a najmä na jeho článok 97,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0126/2012),

               1.

               udeľuje výkonnému riaditeľovi Európskej chemickej agentúry absolutórium za plnenie rozpočtu agentúry za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej chemickej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 33.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 396, 30.12.2006, s. 1.

      (4)  Ú. v. ES L 357, 31.12.2002, s. 72.
   PRÍLOHA

      ODPORÚČANIA EURÓPSKEHO PARLAMENTU ZA OSTATNÉ ROKY

               Európska chemická agentúra

               2008

               2009

               Výkonnosť

               agentúre by prospelo zavedenie postupov na získavanie spätnej väzby a vypracovanie prístupu, ktorý by bol viac zameraný na zákazníka.

               žiada Dvor audítorov, aby uskutočnil audity výkonnosti agentúry.

               Rozpočtové a finančné hospodárenie

                           —

                           vyzýva agentúru, aby prijala kroky na zlepšenie plánovania a monitorovania svojich zdrojov a rozpočtových prostriedkov (41 % viazaných rozpočtových prostriedkov na operačné činnosti bolo prenesených a 37,5 % bolo zrušených),

                           —

                           vyzýva Komisiu, aby preskúmala, akým spôsobom by sa dalo zabezpečiť plné uplatňovanie hospodárenia založeného na potrebách (v roku 2008 boli hotovostné rezervy 18 747 210,75 EUR).

               vyzýva agentúru, aby ďalej rozvíjala plánovanie a monitorovanie svojho verejného obstarávania a plnenia rozpočtu s cieľom znížiť podiel prenesených rozpočtových prostriedkov; berie na vedomie, že Dvor audítorov v skutočnosti zaznamenal prenos 20 000 000 EUR (29 % rozpočtových prostriedkov) do rozpočtového roku 2010, z čoho približne 88 % zodpovedá činnostiam, ktoré na konci roku ešte neboli zrealizované (alebo v niektorých prípadoch nedodanému tovaru); ďalej poznamenáva, že 5 % rozpočtových prostriedkov (3 000 000 EUR) bolo zrušených.

               Ľudské zdroje

                           —

                           vyzýva agentúru, aby dbala na uplatňovanie postupu prijímania zamestnancov,

                           —

                           otázky transparentnosti: v 14 postupoch prijímania zamestnancov nebola zaručená nezávislosť členov výberovej komisie vzhľadom na to, že riaditeľ tejto komisii sám predsedal,

                           —

                           víta rozhodnutie agentúry, že riaditeľ sa už nebude zúčastňovať na diskusiách výberových komisií,

                           —

                           vyzýva agentúru, aby zaviedla dôsledne vypracované postupy odovzdávania funkcií a činností.

               je dôležité, aby agentúra naďalej monitorovala plnenie svojho rozpočtu a plánu prijímania zamestnancov.

               Vnútorný audit

               audit troch postupov odhalil nedostatky v dokumentácii zhrňujúcej prácu výberových komisií (chýbali odôvodnenia).

                           —

                           vyzýva výkonného riaditeľa agentúry, aby informoval orgán udeľujúci absolutórium o obsahu svojho plánu auditu,

                           —

                           vyzýva agentúru, aby informovala orgán udeľujúci absolutórium o opatreniach, ktoré prijala na zlepšenie svojho systému kontroly posilnením finančných tokov, pracovných postupov, kontrol, akčných plánov a hodnotení rizika,

                           —

                           nabáda agentúru, aby účinne zabezpečila, že:

                                       —

                                       budú uplatňované všetky zložky pre rozhodnutia o financovaní,

                                       —

                                       budú riadne vymedzené a šírené potrebné informácie na každej úrovni v rámci organizácie,

                                       —

                                       pracovný program bude obsahovať všetky zdroje poskytované z rozpočtu,

                                       —

                                       bude dokončená a aktualizovaná dokumentácia finančných postupov a kontrolných zoznamov.

          ---documentbreak---

               17.10.2012

               SK

               Úradný vestník Európskej únie

               L 286/193

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej chemickej agentúry za rozpočtový rok 2010
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej chemickej agentúry za rozpočtový rok 2010,

               —

               so zreteľom na správu Dvora audítorov o overení konečnej ročnej účtovnej závierky Európskej chemickej agentúry za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1907/2006 (3). o zriadení Európskej chemickej agentúry, a najmä na jeho článok 97,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0126/2012),

               A.

               keďže Dvor audítorov vyhlásil, že získal primeranú istotu o tom, že účtovná závierka Európskej chemickej agentúry (ďalej len „agentúra“) za rozpočtový rok 2010 je spoľahlivá a že príslušné operácie sú zákonné a správne;

               B.

               keďže 10. mája 2011 Európsky parlament udelil výkonnému riaditeľovi agentúry absolutórium za plnenie jej rozpočtu za rozpočtový rok 2009 (5) a vo svojom uznesení, ktoré bolo prílohou k rozhodnutiu o absolutóriu, okrem iného:

                           —

                           vyzval agentúru, aby informovala orgán udeľujúci absolutórium o opatreniach, ktoré prijala na zlepšenie svojho systému kontroly posilnením finančných tokov, pracovných postupov, akčných plánov a hodnotení rizika,

                           —

                           nabádal agentúru účinne zabezpečiť, aby:

                                       —

                                       sa riadne uplatňovali všetky zložky pre rozhodnutia o financovaní,

                                       —

                                       sa riadne vymedzili potrebné informácie na každej úrovni v rámci organizácie a zaoberalo sa nimi,

                                       —

                                       ročný pracovný program vykazoval všetky zdroje poskytované z rozpočtu,

                                       —

                                       bola dokončená a aktualizovaná dokumentácia finančných postupov a kontrolných zoznamov,

                           —

                           vyzval agentúru, aby ďalej rozvíjala plánovanie a monitorovanie svojho verejného obstarávania a plnenia rozpočtu s cieľom znížiť podiel prenesených rozpočtových prostriedkov,

               C.

               keďže celkový rozpočet agentúry na rozpočtový rok 2010 bol 75 500 000 EUR a v roku 2009 vo výške 70 400 000 EUR, čo predstavuje zvýšenie o 7,24 %;

               D.

               keďže agentúra dostala dočasný príspevok vo výške 36 000 000 EUR od Únie a Európskeho združenia voľného obchodu (EZVO),

      Rozpočtové a finančné hospodárenie

               1.

               konštatuje, že podľa údajov Dvora audítorov predstavoval rozpočet agentúry na rozpočtový rok 2010 sumu 75 000 000 EUR, zatiaľ čo agentúra uvádza, že jej rozpočet na rozpočtový rok 2010 bol vo výške 75 500 000 EUR;

               2.

               berie na vedomie informácie agentúry, že je financovaná z poplatkov priemyselných podnikov za registráciu chemických látok a z potenciálneho príspevku Únie;

               3.

               pripomína, že pôvodná výška príspevku Únie pre agentúru na rok 2010 bola 25 305 000 EUR; poznamenáva však, že sa k nej pripočítala suma 8 700 000 EUR, ktorá pochádzala z vrátenia prebytku, výsledkom čoho je celkový príspevok Únie na rok 2010 vo výške 34 005 000 EUR (6); berie okrem toho na vedomie, že vzhľadom na skutočnosť, že príjmy z poplatkov sa započítajú agentúre až na konci roka, príspevok Únie sa považoval za nevyhnutný na hradenie prevádzkových nákladov do októbra 2010;

               4.

               konštatuje, že agentúra uvádza dočasný príspevok Únie na rok 2010 vo výške 36 000 000 EUR, hoci táto suma zahŕňa aj príspevok od EZVO;

               5.

               na základe správy o rozpočtovom a finančnom hospodárení konštatuje, že agentúra sa zaviazala úplne splatiť Komisii dočasný príspevok Únie po tom, ako dostane príslušné oznámenie o dlhu; berie na vedomie informácie agentúry, že úhrada dočasného príspevku sa uskutočnila v marci 2011 a Komisii boli vyplatené úroky;

               6.

               na základe správy o rozpočtovom a finančnom hospodárení berie na vedomie, že počiatočný rozpočet agentúry na rok 2010 predstavoval 86 481 700 EUR; konštatuje však, že v priebehu roka prijala správna rada dva opravné rozpočty, ktorými znížila výdavky z rozpočtu celkovo o 11 000 000 EUR (t. j. o 12,75 %);

               7.

               na základe správy o rozpočtovom a finančnom hospodárení konštatuje, že prijatý rozpočet pre hlavu I v roku 2010 vo výške 47 214 285 EUR bol takto znížený o 8 %, t. j. o 3 787 650,18 EUR; na základe poznámok agentúry berie na vedomie, že hlavným dôvodom tohto zníženia bolo pomalšie prijímanie zamestnancov v porovnaní s pôvodnými plánmi; konštatuje tiež, že celková miera čerpania prostriedkov z hlavy I dosiahla 97,2 %;

               8.

               na základe správy o rozpočtovom a finančnom hospodárení berie na vedomie, že výdavky v hlave II predstavovali 92,4 % opraveného rozpočtu (10 739 727,92 EUR zo sumy 11 624 281,05 EUR), a to v dôsledku zrušenia viacerých projektov poradenstva v oblasti IT, ktoré sa budú realizovať v rámci budúcej zmluvy s externými dodávateľmi v roku 2011;

               9.

               vyvodzuje z výročnej správy o činnosti, že sa agentúre podarilo spracovať takmer 23 000 prijatých poplatkov, takže výsledný získaný príjem z poplatkov bol 349 700 000 EUR;

               10.

               konštatuje, že podľa Dvora audítorov sa agentúra v roku 2010 začala v plnej miere financovať sama, ale že existuje priestor na revíziu nariadenia o rozpočtových pravidlách agentúry s cieľom zahrnúť do neho mechanizmus na ponechanie prebytku vlastných zdrojov na financovanie aktivít agentúry v budúcnosti;

               11.

               berie na vedomie odpoveď agentúry, v ktorej uvádza, že zahrnie návrh mechanizmu na riadenie prebytku zdrojov do pripravovanej revízie rámcového nariadenia o rozpočtových pravidlách; berie na vedomie na základe informácií z výročnej správy o činnosti agentúry, že bola uzavretá dohoda s externým správcom s vysokým kreditom a ďalšia dohoda sa pripravuje s cieľom zabezpečiť úschovu nazhromaždených finančných rezerv, ktoré by mali byť hlavným zdrojom financovania agentúry do zavedenia pravidiel finančného výhľadu na obdobie 2014 – 2020, a diverzifikáciu rizika s tým spojenú; berie na vedomie informáciu agentúry, že finančné rezervy boli uložené na správu aktív do Európskej investičnej banky a centrálnej banky Fínska;

      Prenos rozpočtových prostriedkov

               12.

               vyvodzuje zo správy o rozpočtovom a finančnom hospodárení agentúry, že prenos viazaných a platobných rozpočtových prostriedkov vo výške 12 254 740,59 EUR sa týkal najmä nákladov na informačné technológie na podporu činností (5 747 560,42 EUR), ako aj celkovej administratívy agentúry (1 555 943,82 EUR);

               13.

               vyvodzuje tiež zo správy o rozpočtovom a finančnom hospodárení, že celková suma 2 533 156,09 EUR bola zrušená z viazaných a platobných rozpočtových prostriedkov prenesených z rozpočtu na rok 2009; konštatuje, že sa to týka najmä hlavy II;

               14.

               vyjadruje poľutovanie nad tým, že Dvor audítorov nespomína prenesené a zrušené rozpočtové prostriedky agentúry vo svojej správe o ročnej účtovnej závierke agentúry za rozpočtový rok 2010;

               15.

               víta úsilie agentúry o zlepšenie plánovania a monitorovania zdrojov a zavedenie usmernení na posilnenie zásady ročnej platnosti rozpočtu; uznáva najmä, že agentúre sa podarilo znížiť mieru prenesených rozpočtových prostriedkov z 29,7 % v roku 2009 na 16,3 % v roku 2010;

               16.

               zdôrazňuje tiež, že keďže agentúra pracuje s nerozlíšenými prostriedkami vo všetkých rozpočtových hlavách, je nerealistické očakávať, že všetky operácie rozpočtované na jeden kalendárny rok by mohli byť viazané aj vyplatené v tom istom rozpočtovom roku, a to najmä v prípade projektových operačných výdavkov (napr. vývoj informačných systémov);

      Postupy verejného obstarávania

               17.

               konštatuje na základe výročnej správy o činnosti agentúry, že v roku 2010 bolo uskutočnených 350 obstarávaní vrátane viacročných rámcových zmlúv týkajúcich sa informačných technológií, bezpečnosti, konzultačných služieb v oblasti kvality a riadenia, rôznych záležitostí súvisiacich s komunikáciou a jazykovej odbornej prípravy;

               18.

               uznáva najmä, že veľká časť obstarávania sa realizovala v rámci jestvujúcich rámcových zmlúv na konzultačné služby v oblasti informačných technológií, ako aj na vedecké, technické, environmentálne a sociálno-ekonomické otázky súvisiace s REACH;

      Riadenie ľudských zdrojov

               19.

               na základe výročnej správy o činnosti konštatuje, že agentúra v roku 2010 prijala viac ako 120 nových zamestnancov; berie najmä na vedomie, že veľký dôraz sa kládol nábor expertov na posilnenie vedeckej kapacity agentúry; konštatuje tiež, že sa uprednostnilo tiež prijímanie pracovníkov stredného a vyššieho manažmentu s cieľom zabezpečiť implementáciu novej organizačnej štruktúry od januára 2011;

               20.

               vyzýva agentúru, aby lepšie plánovala svoje činnosti a projekty v oblasti ľudských zdrojov v čase vypracúvania pracovného programu; konštatuje najmä na základe výročnej správy o činnosti agentúry, že z dôvodu veľkej miery registrácie látok a jej vplyvu na ľudské zdroje nemali činnosti odbornej prípravy takú prioritu a niektoré projekty v oblasti ľudských zdrojov boli odložené alebo riadené v menšom rozsahu, ako sa pôvodne predpokladalo;

      Konflikt záujmov

               21.

               očakáva predloženie osobitnej správy o situáciách konfliktu záujmov, ktorú vydá Dvor audítorov do konca júna 2012, a diskusiu o zisteniach a odporúčaniach tejto správy so zreteľom na skutočnosť, že agentúra sa podieľa na rozhodnutiach, ktoré sú mimoriadne dôležité pre zákazníkov, a na jej exponované postavenie pre jej význam pre priemyselné odvetvie;

               22.

               domnieva sa, že po tejto počiatočnej fáze rozvoja so zameraním na postupy musí agentúra zabezpečiť, aby sa jej rozpočet a personál prideľovali spôsobom, ktorý jej umožní vykonávať činnosť v plnom rozsahu, najmä pokiaľ ide o hodnotenie, obmedzenia a autorizáciu látok;

      Vnútorný audit

               23.

               domnieva sa, že agentúra zlepšila svoje administratívne procesy (vrátane finančných okruhov) a svoj operačný pracovný postup tým, že zaviedla integrovaný systém riadenia kvality (ISO9001); víta okrem toho skutočnosť, že súčasťou priorít agentúry pre audity a pracovný plán a podľa potreby ako základ pre rozhodovanie sa stalo hodnotenie rizika; považuje to najlepší postup, ktorý by mali používať ostatné agentúry;

               24.

               berie na vedomie skutočnosť, že oddelenie vnútorného auditu uskutočnilo kontrolu pripravenosti na registráciu, ktorá mala poradnú funkciu a ktorej závery boli vypracované a predložené riaditeľovi agentúry 14. apríla 2010; zdôrazňuje, že cieľom tejto kontroly je posúdenie pripravenosti agentúry na plnenie budúcich termínov na registráciu;

               25.

               v tejto súvislosti víta zriadenie samostatného oddelenia agentúry pre registrácie a podávanie žiadostí, ako aj pohotovostnej pracovnej skupiny; vyzýva však agentúru, aby zlepšila konzistentnosť prístupu k dokumentácii; konštatuje, že je to nevyhnutým predpokladom registračných činností a že agentúra by mala v súvislosti s tým zintenzívniť úsilie a zaviesť štandardný proces aktualizácie pravidiel registrácie a vytvoriť dostatočný informačný základ a dokumentáciu o rozhodnutiach prijatých v súvislosti s aktualizáciou pravidiel;

               26.

               vyzýva tiež agentúru, aby pripravila svoj personál oddelenia registrácie na zvýšenú pracovnú záťaž v porovnaní s aktuálnym stavom prostredníctvom školení (najmä jeho stredného manažmentu) a vytvorenia mechanizmu zastupovania kľúčových zamestnancov; zdôrazňuje, že oddelenie registrácie by sa malo zamerať na kľúčové činnosti, ktoré si vyžadujú špecifické vedomosti o registrácii;

               27.

               vyzýva agentúru, aby dodržiavala prísnu metodiku zhora nadol/zdola nahor pre podávanie správ a jasné usmernenia s cieľom určiť príslušné ukazovatele a nástroje, ktoré treba používať;

               28.

               berie na vedomie, že oddelenie vnútorného auditu uskutočnilo v roku 2010 dva vnútorné audity kvality: jeden týkajúci sa procesu zastupovania zamestnancov a druhý týkajúci sa procesu fakturácie poplatkov;

      Výkonnosť

               29.

               konštatuje, že okolo konca roka 2010 uplynuli dva dôležité termíny nariadenia REACH a nariadenia o klasifikácii, balení a označovaní; víta preto skutočnosť, že agentúra úspešne zvládla príjem a spracovanie 25 000 žiadostí o registráciu týkajúcich sa 4 300 chemických látok, ktoré sa v Európe buď bežne používajú, alebo patria medzi tie najnebezpečnejšie, a viac ako 3 milióny oznámení týkajúcich sa viac ako 100 000 látok, ktoré sú klasifikované a musia byť označené z dôvodu ochrany používateľa;

               30.

               víta iniciatívy agentúry, ktorými posilňuje svoje zameranie sa na zákazníka a postupy spätnej väzby; s potešením konštatuje najmä to, že agentúra venovala osobitnú pozornosť svojim komunikačným činnostiam, ako sú dni pre zainteresované strany, publikácie alebo pomoc poskytovaná prostredníctvom asistenčnej služby (helpdesk);

               31.

               vyjadruje spokojnosť s úspešným pôsobením agentúry pri vykonávaní právnych predpisov Únie týkajúcich sa chemických látok;

               32.

               monitoruje vývoj situácie v súvislosti so zmluvami v oblasti informačných technológií vzhľadom na značné náklady spojené s týmito zmluvami a na zistené oneskorenia vo fáze rozvoja;

      Úloha koordinátora siete agentúr

               33.

               oceňuje agentúru za jej účinnú prácu vo funkcii koordinátora siete agentúr v rámci postupu udeľovania absolutória za rozpočtový rok 2010;

               34.

               upriamuje pozornosť na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

               35.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (7) o výkonnosti, finančnom hospodárení a kontrole agentúr.

      (1)  Ú. v. EÚ C 366, 15.12.2011, s. 33.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 396, 30.12.2006, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 250, 27.9.2011, s. 150.

      (6)  Ú. v. EÚ L 64, 12.3.2010, s. 447.

      (7)  Prijaté texty, P7_TA(2012)0164 (pozri stranu 388 tohto úradného vestníka).


title: Rozhodnutie Dozorného úradu EZVO č. 36/17/COL z 10. februára 2017 týkajúce sa nedostatočne účinného dodržiavania aktu uvedeného v bode 66n prílohy XIII k Dohode o Európskom hospodárskom priestore [nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES, v znení zmien] a jeho vykonávacích pravidiel vzhľadom na osvedčenia, ktoré vydala letecká akadémia Hellenic Aviation Training Academy (HATA), a preukazov spôsobilosti vydaných na ich základe podľa časti 66 [2017/457]

text:
               16.3.2017

               SK

               Úradný vestník Európskej únie

               L 71/20

         ROZHODNUTIE DOZORNÉHO ÚRADU EZVO
   č. 36/17/COL
   z 10. februára 2017
   týkajúce sa nedostatočne účinného dodržiavania aktu uvedeného v bode 66n prílohy XIII k Dohode o Európskom hospodárskom priestore [nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES, v znení zmien] a jeho vykonávacích pravidiel vzhľadom na osvedčenia, ktoré vydala letecká akadémia Hellenic Aviation Training Academy (HATA), a preukazov spôsobilosti vydaných na ich základe podľa časti 66 [2017/457]
   DOZORNÝ ÚRAD EZVO,

      so zreteľom na akt uvedený v bode 66n prílohy XIII k Dohode o Európskom hospodárskom priestore (ďalej len „Dohoda o EHP“)

         nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES
          (1), v znení zmien (ďalej len „akt“),
      upravený na účely Dohody o EHP protokolom 1 k dohode, a najmä na článok 11 ods. 2 tohto aktu,

   so zreteľom na článok 5 rozhodnutia stáleho výboru č. 3/2012/SC z 26. októbra 2012 stanovujúceho postupy pre výbory, ktoré pomáhajú Dozornému úradu EZVO pri výkone jeho funkcií podľa článku 3 protokolu 1 k Dohode medzi štátmi EZVO o založení Dozorného úradu a Súdneho dvora,
   po porade s Výborom EZVO pre dopravu,
   keďže:

               (1)

               Európska agentúra pre bezpečnosť letectva (ďalej len „agentúra“) vo februári 2014 vykonala inšpekciu normalizácie letovej spôsobilosti (AIR.EL.02.2014) v Gréckom úrade civilného letectva (Hellenic Civil Aviation Authority, HCAA). V priebehu inšpekcie zistila nesúlad s príslušnými požiadavkami, ktorý vyvoláva bezpečnostné obavy, ak sa včas neopraví (zistenie triedy D), v súlade s vykonávacím nariadením (EÚ) č. 628/2013 (2).

               (2)

               Nesúlad s požiadavkami súvisel s údajným podvodom pri skúškach v organizácii na výcvik personálu údržby Hellenic Aviation Training Academy (HATA) schválenej podľa časti 147, s číslom schválenia EL.147.0007. Bezpečnostné obavy vznikli z dôvodu možnosti, že personál osvedčujúci údržbu lietadiel získal preukazy spôsobilosti podľa časti 66 na základe osvedčení uznania, ktoré vydala akadémia HATA podľa prílohy III (časť 66) k nariadeniu Komisie (EÚ) č. 1321/2014 (3), na základe údajných podvodných činností a vykonáva práva a uvoľňuje lietadlá po údržbe bez potrebných základných znalostí o lietadlách.

               (3)

               HCAA 26. februára 2014 zrušila schválenie akadémie HATA a informovala príslušné orgány všetkých členských štátov o možnosti, že HATA vydala falošné osvedčenia uznania.

               (4)

               Agentúra a HCAA sa 3. júla 2014 dohodli na pláne nápravnej akcie, ktorý zahŕňa okrem iného prešetrenia osvedčení uznania, ktoré príslušné orgány členských štátov použili na účely vydania preukazov o spôsobilosti podľa časti 66, a osvedčení uznania, ktoré sa na účely vydania preukazov o spôsobilosti podľa časti 66 ešte nepoužili.

               (5)

               Agentúra 9. decembra 2014 vydala informačný bulletin o bezpečnosti (SIB č. 2014-32), v ktorom informovala o potenciálnych bezpečnostných obavách súvisiacich s údajným podvodom pri skúškach v akadémii HATA a odporučila príslušným orgánom členských štátov konkrétne opatrenia na riešenie tejto situácie.

               (6)

               V apríli 2016 agentúra vykonala ďalšiu inšpekciu normalizácie v akadémii HATA. Súčasťou inšpekcie bolo preverenie dohodnutého plánu nápravnej akcie, pričom agentúra dospela k záveru, že HCAA nebola schopná adekvátne vykonať dohodnuté akcie v dohodnutých lehotách. Preto agentúra v súlade s článkom 22 ods. 3 vykonávacieho nariadenia (EÚ) č. 628/2013 v máji 2016 vydala doplňujúcu správu pre HCAA.

               (7)

               HCAA nevykonala dostatočné vyšetrovanie akadémie HATA na zistenie údajného podvodu zo strany tejto organizácie a nevyšetrila v plnej miere preukazy spôsobilosti podľa časti 66 vydané na základe osvedčení uznania, ktoré vydala HATA, a preto potenciálne bezpečnostné obavy pretrvávajú. Obavy sa týkajú osvedčení uznania, ktoré vydala HATA v prípade skúšok základných znalostí o technických moduloch (moduly 7, 11, 12, 13, 14, 15, 16, 17).

               (8)

               Za týchto okolností agentúra odporučila ukončenie uplatňovania článku 11 ods. 1 nariadenia (ES) č. 216/2008 na osvedčenia uznania v prípade skúšok základných znalostí o technických moduloch, ktoré vydala HATA, a na preukazy spôsobilosti podľa časti 66, ktoré vydali príslušné orgány členských štátov na základe týchto osvedčení uznania. Navyše predmetným príslušným orgánom by sa mala uložiť povinnosť prijať primerané nápravné a ochranné opatrenia na vyriešenie bezpečnostného rizika.

               (9)

               Dňa 19. decembra 2016 Európska komisia rozhodla, že pri osvedčeniach uznania v prípade skúšok základných znalostí o technických moduloch, ktoré vydala akadémia Hellenic Aviation Training Academy (HATA) podľa časti 147.A.145 písm. a) bodu 4 a doplnku III k prílohe IV (časť 147) k nariadeniu (EÚ) č. 1321/2014 a ktoré žiadateľ predkladá ako sprievodnú dokumentáciu na účely vydania preukazu spôsobilosti podľa časti 66 zo strany príslušných orgánov podľa časti 66.B.100 prílohy III (časť 66) k tomuto nariadeniu, nie je dodržiavanie nariadenia (ES) č. 216/2008 dostatočné (4).

               (10)

               V dôsledku toho Európska komisia takisto rozhodla, že pri preukazoch spôsobilosti údržby lietadla podľa časti 66, ktoré príslušné orgány členských štátov EÚ vydali podľa prílohy III (časť 66) k nariadeniu (EÚ) č. 1321/2014 na základe osvedčení uznania v prípade skúšok základných znalostí o technických moduloch, ktoré vydala akadémia HATA podľa časti 147.A145 písm. a) bodu 4 a doplnku III k prílohe IV (časť 147) k uvedenému nariadeniu, nie je dodržiavanie nariadenia (ES) č. 216/2008 dostatočné.

               (11)

               Je preto potrebné, aby Dozorný úrad EZVO prijal zodpovedajúce rozhodnutie v súvislosti s preukazmi spôsobilosti údržby lietadla podľa časti 66, ktoré vydali príslušné orgány štátov EZVO, a aby štáty EZVO prijali nápravné opatrenie, ktorým za týchto okolností zabezpečia požadovanú bezpečnostnú úroveň.

               (12)

               V súlade s článkom 11 nariadenia (ES) č. 216/2008 sa rozhodnutie Dozorného úradu EZVO týkajúce sa uznávania dotknutých osvedčení a o povinnosti príslušných orgánov prijať nápravné a bezpečnostné opatrenia musí oznámiť všetkým štátom EZVO,

         PRIJAL TOTO ROZHODNUTIE:
   Článok 1
   Rozsah pôsobnosti
   Dodržiavanie nariadenia (ES) č. 216/2008 a jeho vykonávacích pravidiel nie je dostatočné pri týchto dokladoch:

               preukazy spôsobilosti údržby lietadla podľa časti 66, ktoré príslušné orgány vydali podľa prílohy III (časť 66) k nariadeniu Komisie (EÚ) č. 1321/2014 na základe osvedčení uznania v prípade skúšok základných znalostí o technických moduloch, ktoré vydala akadémia Hellenic Aviation Training Academy podľa časti 147.A145 písm. a) bodu 4 a doplnku III k prílohe IV (časť 147) k uvedenému nariadeniu.

         Článok 2
   Nápravné opatrenia
   1.   Príslušné orgány štátov EZVO, ktoré vydali preukazy spôsobilosti podľa časti 66 na základe osvedčení uznania v prípade skúšok základných znalostí o technických moduloch, ktoré vydala akadémia HATA, vykonajú do troch mesiacov od dátumu oznámenia tohto rozhodnutia opätovné posúdenie každého predmetného preukazu spôsobilosti podľa časti 66, pričom zohľadnia odporúčania uvedené v informačnom bulletine o bezpečnosti EASA SIB č.: 2014–32, ktorý vydala agentúra 9. decembra 2014, v jeho aktuálnom znení, bez toho, aby bolo dotknuté toto rozhodnutie.
   2.   Po opätovnom posúdení príslušné orgány štátov EZVO:

               a)

               v prípadoch opodstatnených vzhľadom na článok 1 podľa potreby obmedzia, pozastavia alebo zrušia preukazy spôsobilosti podľa časti 66 v súlade s časťou 66.B.500 prílohy III (časť 66) a

               b)

               v každom prípade postúpia Dozornému úradu EZVO a agentúre výsledky opätovného posúdenia.

         Článok 3
   Nadobudnutie účinnosti
   Toto rozhodnutie je určené štátom EZVO a nadobúda účinnosť dňom jeho uverejnenia.

      V Bruseli 10. februára 2017

            Za Dozorný úrad EZVO

         Helga JÓNSDÓTTIR

            členka kolégia

         Carsten ZATSCHLER

            riaditeľ

      (1)  Ú. v. EÚ L 79, 19.3.2008, s. 1.

      (2)  Akt uvedený v bode 66qa prílohy XIII k Dohode o EHP [vykonávacie nariadenie Komisie (EÚ) č. 628/2013 z 28. júna 2013 o pracovných metódach Európskej agentúry pre bezpečnosť letectva na vykonávanie kontrol dodržiavania noriem a na monitorovanie uplatňovania ustanovení nariadenia Európskeho parlamentu a Rady (ES) č. 216/2008 a o zrušení nariadenia Komisie (ES) č. 736/2006 (Ú. v. EÚ L 179, 29.6.2013, s. 46)].

      (3)  Akt uvedený v bode 66q prílohy XIII k Dohode o EHP [nariadenie Komisie (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností (Ú. v. EÚ L 362, 17.12.2014, p. 1)].

      (4)  Pozri rozhodnutie Komisie (EÚ) 2016/2357 z 19. decembra 2016 týkajúce sa nedostatočne účinného dodržiavania nariadenia Európskeho parlamentu a Rady (ES) č. 216/2008 a jeho vykonávacích pravidiel vzhľadom na osvedčenia, ktoré vydáva letecká akadémia Hellenic Aviation Training Academy (HATA), a preukazov spôsobilosti vydaných na ich základe podľa časti 66 (Ú. v. EÚ L 348, 21.12.2016, s. 72).


title: Rozhodnutie Rady 2008/901/SZBP z  2. decembra 2008 o nezávislej medzinárodnej vyšetrovacej misii pre konflikt v Gruzínsku

text:
               3.12.2008

               SK

               Úradný vestník Európskej únie

               L 323/66

      ROZHODNUTIE RADY 2008/901/SZBP
   z 2. decembra 2008
   o nezávislej medzinárodnej vyšetrovacej misii pre konflikt v Gruzínsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 13 ods. 3 a článok 23 ods. 1,
   keďže:

               (1)

               Dňa 1. septembra 2008 Európska rada vyhlásila, že Európska únia je pripravená angažovať sa v snahe podporiť úsilie o dosiahnutie mierového a trvalého riešenia konfliktov v Gruzínsku a že je pripravená podporiť opatrenia na budovanie dôvery.

               (2)

               Dňa 15. septembra 2008 Rada podporila myšlienku nezávislého medzinárodného vyšetrovania konfliktu v Gruzínsku.

               (3)

               Za vedúcu tejto vyšetrovacej misie by sa mala vymenovať pani Heidi TAGLIAVINI,

         ROZHODLA TAKTO:
   Článok 1
   Vedúca nezávislej medzinárodnej vyšetrovacej misie a podmienky
   1.   Pani Heidi TAGLIAVINI sa vymenúva za vedúcu nezávislej medzinárodnej vyšetrovacej misie pre konflikt v Gruzínsku (ďalej len „vyšetrovacia misia“) na obdobie od 2. decembra 2008 do 31. júla 2009.
   2.   Cieľom vyšetrovacej misie je vyšetriť podnety a priebeh konfliktu v Gruzínsku, a to aj z hľadiska medzinárodného práva (1) humanitárneho práva a ľudských práv, a obvinenia vznesené v tejto súvislosti (2). Geografické a časové vymedzenie vyšetrovania bude dostatočne rozsiahle, aby bolo možné identifikovať celý súbor možných príčin konfliktu. Výsledky vyšetrovania sa vo forme správy predložia stranám konfliktu, ako aj Rade, Organizácii pre bezpečnosť a spoluprácu v Európe (OBSE) a Organizácii Spojených národov (OSN).
   3.   Vedúca vyšetrovacej misie zodpovedá za vykonávanie vyšetrovacej misie. Disponuje úplnou nezávislosťou pri určovaní postupov a metód práce vyšetrovacej misie, ako aj obsahu správy uvedenej v odseku 2.
   Článok 2
   Financovanie
   1.   Finančná referenčná suma určená na výdavky súvisiace s vykonávaním vyšetrovacej misie je 1 600 000 EUR na obdobie od 2. decembra 2008 do 31. júla 2009.
   2.   Výdavky financované zo sumy ustanovenej v odseku 1 sú oprávnené od 2. decembra 2008.
   3.   Hospodárenie s výdavkami sa vykonáva v súlade s pravidlami a postupmi, ktoré sa vzťahujú na všeobecný rozpočet Európskych spoločenstiev. Hospodárenie s výdavkami je predmetom dohody medzi vedúcou vyšetrovacej misie a Komisiou.
   4.   Vedúca vyšetrovacej misie zodpovedá Komisii za všetky výdavky.
   Článok 3
   Zloženie vyšetrovacej misie
   O zložení vyšetrovacej misie rozhoduje vedúca misie. Vyšetrovaciu misiu tvoria uznávaní experti, konkrétne právnici, historici, odborníci vo vojenských otázkach a v otázkach ľudských práv.
   Článok 4
   Hodnotenie
   Rada preskúma vykonávanie tohto rozhodnutia pred 31. júlom 2009.
   Článok 5
   Nadobudnutie účinnosti a ukončenie účinnosti
   Toto rozhodnutie nadobúda účinnosť dňom jeho prijatia.
   Jeho účinnosť sa skončí 31. júla 2009.
   Článok 6
   Uverejnenie
   Toto rozhodnutie sa uverejní v Úradnom vestníku Európskej únie.

      V Bruseli 2. decembra 2008

            Za Radu

            predsedníčka

         C. LAGARDE

      (1)  Vrátane Záverečného aktu helsinskej konferencie.

      (2)  Vrátane obvinení z vojnových zločinov.


title: 2006/618/ES: Rozhodnutie Rady z  24. júla 2006 o uzavretí v mene Európskeho spoločenstva Protokolu o prevencii, potláčaní a trestaní obchodovania s ľuďmi, najmä so ženami a deťmi, ktorým sa dopĺňa Dohovor Organizácie Spojených národov proti nadnárodnému organizovanému zločinu týkajúci sa ustanovení protokolu, pokiaľ ustanovenia tohto protokolu patria do rozsahu pôsobnosti článkov 179 a 181a Zmluvy o založení Európskeho spoločenstva

text:
               22.9.2006

               SK

               Úradný vestník Európskej únie

               L 262/44

      ROZHODNUTIE RADY

   z 24. júla 2006
   o uzavretí v mene Európskeho spoločenstva Protokolu o prevencii, potláčaní a trestaní obchodovania s ľuďmi, najmä so ženami a deťmi, ktorým sa dopĺňa Dohovor Organizácie Spojených národov proti nadnárodnému organizovanému zločinu týkajúci sa ustanovení protokolu, pokiaľ ustanovenia tohto protokolu patria do rozsahu pôsobnosti článkov 179 a 181a Zmluvy o založení Európskeho spoločenstva
   (2006/618/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej články 179 a 181a v spojení s prvým pododsekom jej článku 300 ods. 2 a prvým pododsekom jej článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Komisia so súhlasom Rady prerokovala v mene Spoločenstva aspekty protokolu, ktoré patria do právomoci Spoločenstva.

               (2)

               Rada poverila Komisiu, aby prerokovala pristúpenie Spoločenstva k dotknutej medzinárodnej dohode.

               (3)

               Rokovania sa skončili úspešne a výslednú listinu podpísalo Spoločenstvo 12. decembra 2000 v súlade s rozhodnutím Rady 2001/87/ES z 8. decembra 2000 (2).

               (4)

               Niektoré členské štáty sú zmluvnými stranami protokolu, zatiaľ čo v ostatných členských štátoch prebieha ratifikácia.

               (5)

               Rozhodnutím Rady 2004/579/ES z 29. apríla 2004 (3) sa v mene Spoločenstva schválilo uzavretie dohovoru, čo je podmienkou toho, aby sa Spoločenstvo stalo zmluvnou stranou protokolu podľa článku 37 ods. 2 dohovoru.

               (6)

               Ostatné podmienky, ktoré dovoľujú Spoločenstvu uložiť listinu o schválení podľa článku 36 ods. 3 dohovoru a článku 16 ods. 3 protokolu, boli splnené.

               (7)

               Pokiaľ ustanovenia protokolu patria do rozsahu pôsobnosti článkov 179 a 181a zmluvy, uzavretie protokolu by sa schválilo v mene Spoločenstva.

               (8)

               Pokiaľ ustanovenia protokolu patria do rozsahu pôsobnosti časti III hlavy IV zmluvy, uzavretie protokolu by sa malo schváliť v mene Spoločenstva prostredníctvom samostatného rozhodnutia Rady (4).

               (9)

               Spoločenstvo by malo pri uložení listiny o schválení zároveň uložiť vyhlásenie o rozsahu právomoci Spoločenstva s ohľadom na záležitosti, ktoré upravuje protokol v článku 16 ods. 3 protokolu o obchodovaní s ľuďmi,

         ROZHODLA TAKTO:
   Článok 1
   Protokol o prevencii, potláčaní a trestaní obchodovania s ľuďmi, najmä so ženami a deťmi, ktorým sa dopĺňa Dohovor Organizácie Spojených národov proti nadnárodnému organizovanému zločinu, ako je stanovené v prílohe I, sa týmto schvaľuje v mene Európskeho spoločenstva.
   Listina Spoločenstva o formálnom potvrdení obsahuje vyhlásenie o právomoci podľa článku 16 ods. 3 protokolu, ako je stanovené v prílohe II.
   Článok 2
   Toto rozhodnutie sa uplatňuje, pokiaľ ustanovenia protokolu patria do rozsahu pôsobnosti článkov 179 a 181a zmluvy.
   Článok 3
   Predseda Rady sa poveruje určiť osobu splnomocnenú uložiť listinu o formálnom potvrdení s cieľom zaviazať Spoločenstvo.
   Toto rozhodnutie sa uverejní v Úradnom vestníku Európskej únie.

      V Bruseli 24. júla 2006

            Za Radu

            predseda

         K. RAJAMÄKI

      (1)  Zatiaľ neuverejnené v úradnom vestníku.

      (2)  Ú. v. ES L 30, 1.2.2001, s. 44.

      (3)  Ú. v. EÚ L 261, 6.8.2004, s. 11.

      (4)  Pozri stranu 51 tohto úradného vestníka.

      PRÍLOHA I

         PROTOCOL
         to Prevent, Suppress and Punish Trafficking in Persons, Especially Women and Children, supplementing the United Nations Convention against Transnational Organised Crime
         PREAMBLE
         THE STATES PARTIES TO THIS PROTOCOL,
         DECLARING that effective action to prevent and combat trafficking in persons, especially women and children, requires a comprehensive international approach in the countries of origin, transit and destination that includes measures to prevent such trafficking, to punish the traffickers and to protect the victims of such trafficking, including by protecting their internationally recognised human rights,
         TAKING INTO ACCOUNT the fact that, despite the existence of a variety of international instruments containing rules and practical measures to combat the exploitation of persons, especially women and children, there is no universal instrument that addresses all aspects of trafficking in persons,
         CONCERNED that, in the absence of such an instrument, persons who are vulnerable to trafficking will not be sufficiently protected,
         RECALLING General Assembly resolution 53/111 of 9 December 1998, in which the Assembly decided to establish an open-ended intergovernmental ad hoc committee for the purpose of elaborating a comprehensive international convention against transnational organised crime and of discussing the elaboration of, inter alia, an international instrument addressing trafficking in women and children,
         CONVINCED that supplementing the United Nations Convention against Transnational Organised Crime with an international instrument for the prevention, suppression and punishment of trafficking in persons, especially women and children, will be useful in preventing and combating that crime,
         HAVE AGREED AS FOLLOWS:
         I.   GENERAL PROVISIONS
         Article 1
         Relation with the United Nations Convention against Transnational Organised Crime
         1.   This Protocol supplements the United Nations Convention against Transnational Organised Crime. It shall be interpreted together with the Convention.
         2.   The provisions of the Convention shall apply, mutatis mutandis, to this Protocol unless otherwise provided herein.
         3.   The offences established in accordance with article 5 of this Protocol shall be regarded as offences established in accordance with the Convention.
         Article 2
         Statement of purpose
         The purposes of this Protocol are:

                     (a)

                     to prevent and combat trafficking in persons, paying particular attention to women and children;

                     (b)

                     to protect and assist the victims of such trafficking, with full respect for their human rights; and

                     (c)

                     to promote cooperation among States Parties in order to meet those objectives.

               Article 3
         Use of terms
         For the purposes of this Protocol:

                     (a)

                     ‘trafficking in persons’ shall mean the recruitment, transportation, transfer, harbouring or receipt of persons, by means of the threat or use of force or other forms of coercion, of abduction, of fraud, of deception, of the abuse of power or of a position of vulnerability or of the giving or receiving of payments or benefits to achieve the consent of a person having control over another person, for the purpose of exploitation. Exploitation shall include, at a minimum, the exploitation of the prostitution of others or other forms of sexual exploitation, forced labour or services, slavery or practices similar to slavery, servitude or the removal of organs;

                     (b)

                     the consent of a victim of trafficking in persons to the intended exploitation set forth in subparagraph (a) of this article shall be irrelevant where any of the means set forth in subparagraph (a) have been used;

                     (c)

                     the recruitment, transportation, transfer, harbouring or receipt of a child for the purpose of exploitation shall be considered ‘trafficking in persons’ even if this does not involve any of the means set forth in subparagraph (a) of this article;

                     (d)

                     ‘child’ shall mean any person under 18 years of age.

               Article 4
         Scope of application
         This Protocol shall apply, except as otherwise stated herein, to the prevention, investigation and prosecution of the offences established in accordance with article 5 of this Protocol, where those offences are transnational in nature and involve an organised criminal group, as well as to the protection of victims of such offences.
         Article 5
         Criminalisation
         1.   Each State Party shall adopt such legislative and other measures as may be necessary to establish as criminal offences the conduct set forth in article 3 of this Protocol, when committed intentionally.
         2.   Each State Party shall also adopt such legislative and other measures as may be necessary to establish as criminal offences:

                     (a)

                     subject to the basic concepts of its legal system, attempting to commit an offence established in accordance with paragraph 1 of this article;

                     (b)

                     participating as an accomplice in an offence established in accordance with paragraph 1 of this article; and

                     (c)

                     organising or directing other persons to commit an offence established in accordance with paragraph 1 of this article.

               II.   PROTECTION OF VICTIMS OF TRAFFICKING IN PERSONS
         Article 6
         Assistance to and protection of victims of trafficking in persons
         1.   In appropriate cases and to the extent possible under its domestic law, each State Party shall protect the privacy and identity of victims of trafficking in persons, including, inter alia, by making legal proceedings relating to such trafficking confidential.
         2.   Each State Party shall ensure that its domestic legal or administrative system contains measures that provide to victims of trafficking in persons, in appropriate cases:

                     (a)

                     information on relevant court and administrative proceedings;

                     (b)

                     assistance to enable their views and concerns to be presented and considered at appropriate stages of criminal proceedings against offenders, in a manner not prejudicial to the rights of the defence.

               3.   Each State Party shall consider implementing measures to provide for the physical, psychological and social recovery of victims of trafficking in persons, including, in appropriate cases, in cooperation with non-governmental organisations, other relevant organisations and other elements of civil society, and, in particular, the provision of:

                     (a)

                     appropriate housing;

                     (b)

                     counselling and information, in particular as regards their legal rights, in a language that the victims of trafficking in persons can understand;

                     (c)

                     medical, psychological and material assistance; and

                     (d)

                     employment, educational and training opportunities.

               4.   Each State Party shall take into account, in applying the provisions of this article, the age, gender and special needs of victims of trafficking in persons, in particular the special needs of children, including appropriate housing, education and care.
         5.   Each State Party shall endeavour to provide for the physical safety of victims of trafficking in persons while they are within its territory.
         6.   Each State Party shall ensure that its domestic legal system contains measures that offer victims of trafficking in persons the possibility of obtaining compensation for damage suffered.
         Article 7
         Status of victims of trafficking in persons in receiving States
         1.   In addition to taking measures pursuant to article 6 of this Protocol, each State Party shall consider adopting legislative or other appropriate measures that permit victims of trafficking in persons to remain in its territory, temporarily or permanently, in appropriate cases.
         2.   In implementing the provision contained in paragraph 1 of this article, each State Party shall give appropriate consideration to humanitarian and compassionate factors.
         Article 8
         Repatriation of victims of trafficking in persons
         1.   The State Party of which a victim of trafficking in persons is a national or in which the person had the right of permanent residence at the time of entry into the territory of the receiving State Party shall facilitate and accept, with due regard for the safety of that person, the return of that person without undue or unreasonable delay.
         2.   When a State Party returns a victim of trafficking in persons to a State Party of which that person is a national or in which he or she had, at the time of entry into the territory of the receiving State Party, the right of permanent residence, such return shall be with due regard for the safety of that person and for the status of any legal proceedings related to the fact that the person is a victim of trafficking and shall preferably be voluntary.
         3.   At the request of a receiving State Party, a requested State Party shall, without undue or unreasonable delay, verify whether a person who is a victim of trafficking in persons is its national or had the right of permanent residence in its territory at the time of entry into the territory of the receiving State Party.
         4.   In order to facilitate the return of a victim of trafficking in persons who is without proper documentation, the State Party of which that person is a national or in which he or she had the right of permanent residence at the time of entry into the territory of the receiving State Party shall agree to issue, at the request of the receiving State Party, such travel documents or other authorisation as may be necessary to enable the person to travel to and re-enter its territory.
         5.   This article shall be without prejudice to any right afforded to victims of trafficking in persons by any domestic law of the receiving State Party.
         6.   This article shall be without prejudice to any applicable bilateral or multilateral agreement or arrangement that governs, in whole or in part, the return of victims of trafficking in persons.
         III.   PREVENTION, COOPERATION AND OTHER MEASURES
         Article 9
         Prevention of trafficking in persons
         1.   States Parties shall establish comprehensive policies, programmes and other measures:

                     (a)

                     to prevent and combat trafficking in persons; and

                     (b)

                     to protect victims of trafficking in persons, especially women and children, from revictimisation.

               2.   States Parties shall endeavour to undertake measures such as research, information and mass media campaigns and social and economic initiatives to prevent and combat trafficking in persons.
         3.   Policies, programmes and other measures established in accordance with this article shall, as appropriate, include cooperation with non-governmental organisations, other relevant organisations and other elements of civil society.
         4.   States Parties shall take or strengthen measures, including through bilateral or multilateral cooperation, to alleviate the factors that make persons, especially women and children, vulnerable to trafficking, such as poverty, underdevelopment and lack of equal opportunity.
         5.   States Parties shall adopt or strengthen legislative or other measures, such as educational, social or cultural measures, including through bilateral and multilateral cooperation, to discourage the demand that fosters all forms of exploitation of persons, especially women and children, that leads to trafficking.
         Article 10
         Information exchange and training
         1.   Law enforcement, immigration or other relevant authorities of States Parties shall, as appropriate, cooperate with one another by exchanging information, in accordance with their domestic law, to enable them to determine:

                     (a)

                     whether individuals crossing or attempting to cross an international border with travel documents belonging to other persons or without travel documents are perpetrators or victims of trafficking in persons;

                     (b)

                     the types of travel document that individuals have used or attempted to use to cross an international border for the purpose of trafficking in persons; and

                     (c)

                     the means and methods used by organised criminal groups for the purpose of trafficking in persons, including the recruitment and transportation of victims, routes and links between and among individuals and groups engaged in such trafficking, and possible measures for detecting them.

               2.   States Parties shall provide or strengthen training for law enforcement, immigration and other relevant officials in the prevention of trafficking in persons. The training should focus on methods used in preventing such trafficking, prosecuting the traffickers and protecting the rights of the victims, including protecting the victims from the traffickers. The training should also take into account the need to consider human rights and child- and gender-sensitive issues and it should encourage cooperation with non-governmental organisations, other relevant organisations and other elements of civil society.
         3.   A State Party that receives information shall comply with any request by the State Party that transmitted the information that places restrictions on its use.
         Article 11
         Border measures
         1.   Without prejudice to international commitments in relation to the free movement of people, States Parties shall strengthen, to the extent possible, such border controls as may be necessary to prevent and detect trafficking in persons.
         2.   Each State Party shall adopt legislative or other appropriate measures to prevent, to the extent possible, means of transport operated by commercial carriers from being used in the commission of offences established in accordance with article 5 of this Protocol.
         3.   Where appropriate, and without prejudice to applicable international conventions, such measures shall include establishing the obligation of commercial carriers, including any transportation company or the owner or operator of any means of transport, to ascertain that all passengers are in possession of the travel documents required for entry into the receiving State.
         4.   Each State Party shall take the necessary measures, in accordance with its domestic law, to provide for sanctions in cases of violation of the obligation set forth in paragraph 3 of this article.
         5.   Each State Party shall consider taking measures that permit, in accordance with its domestic law, the denial of entry or revocation of visas of persons implicated in the commission of offences established in accordance with this Protocol.
         6.   Without prejudice to article 27 of the Convention, States Parties shall consider strengthening cooperation among border control agencies by, inter alia, establishing and maintaining direct channels of communication.
         Article 12
         Security and control of documents
         Each State Party shall take such measures as may be necessary, within available means:

                     (a)

                     to ensure that travel or identity documents issued by it are of such quality that they cannot easily be misused and cannot readily be falsified or unlawfully altered, replicated or issued; and

                     (b)

                     to ensure the integrity and security of travel or identity documents issued by or on behalf of the State Party and to prevent their unlawful creation, issuance and use.

               Article 13
         Legitimacy and validity of documents
         At the request of another State Party, a State Party shall, in accordance with its domestic law, verify within a reasonable time the legitimacy and validity of travel or identity documents issued or purported to have been issued in its name and suspected of being used for trafficking in persons.
         IV.   FINAL PROVISIONS
         Article 14
         Saving clause
         1.   Nothing in this Protocol shall affect the rights, obligations and responsibilities of States and individuals under international law, including international humanitarian law and international human rights law and, in particular, where applicable, the 1951 Convention (1) and the 1967 Protocol (2) relating to the Status of Refugees and the principle of non-refoulement as contained therein.
         2.   The measures set forth in this Protocol shall be interpreted and applied in a way that is not discriminatory to persons on the ground that they are victims of trafficking in persons. The interpretation and application of those measures shall be consistent with internationally recognised principles of non-discrimination.
         Article 15
         Settlement of disputes
         1.   States Parties shall endeavour to settle disputes concerning the interpretation or application of this Protocol through negotiation.
         2.   Any dispute between two or more States Parties concerning the interpretation or application of this Protocol that cannot be settled through negotiation within a reasonable time shall, at the request of one of those States Parties, be submitted to arbitration. If, six months after the date of the request for arbitration, those States Parties are unable to agree on the organisation of the arbitration, any one of those States Parties may refer the dispute to the International Court of Justice by request in accordance with the Statute of the Court.
         3.   Each State Party may, at the time of signature, ratification, acceptance or approval of or accession to this Protocol, declare that it does not consider itself bound by paragraph 2 of this article. The other States Parties shall not be bound by paragraph 2 of this article with respect to any State Party that has made such a reservation.
         4.   Any State Party that has made a reservation in accordance with paragraph 3 of this article may at any time withdraw that reservation by notification to the Secretary-General of the United Nations.
         Article 16
         Signature, ratification, acceptance, approval and accession
         1.   This Protocol shall be open to all States for signature from 12 to 15 December 2000 in Palermo, Italy, and thereafter at United Nations Headquarters in New York until 12 December 2002.
         2.   This Protocol shall also be open for signature by regional economic integration organisations provided that at least one member State of such organisation has signed this Protocol in accordance with paragraph 1 of this article.
         3.   This Protocol is subject to ratification, acceptance or approval. Instruments of ratification, acceptance or approval shall be deposited with the Secretary-General of the United Nations. A regional economic integration organisation may deposit its instrument of ratification, acceptance or approval if at least one of its member States has done likewise. In that instrument of ratification, acceptance or approval, such organisation shall declare the extent of its competence with respect to the matters governed by this Protocol. Such organisation shall also inform the depositary of any relevant modification in the extent of its competence.
         4.   This Protocol is open for accession by any State or any regional economic integration organisation of which at least one Member State is a Party to this Protocol. Instruments of accession shall be deposited with the Secretary-General of the United Nations. At the time of its accession, a regional economic integration organisation shall declare the extent of its competence with respect to matters governed by this Protocol. Such organisation shall also inform the depositary of any relevant modification in the extent of its competence.
         Article 17
         Entry into force
         1.   This Protocol shall enter into force on the 90th day after the date of deposit of the 40th instrument of ratification, acceptance, approval or accession, except that it shall not enter into force before the entry into force of the Convention. For the purpose of this paragraph, any instrument deposited by a regional economic integration organisation shall not be counted as additional to those deposited by Member States of such organisation.
         2.   For each State or regional economic integration organisation ratifying, accepting, approving or acceding to this Protocol after the deposit of the 40th instrument of such action, this Protocol shall enter into force on the 30th day after the date of deposit by such State or organisation of the relevant instrument or on the date this Protocol enters into force pursuant to paragraph 1 of this article, whichever is the later.
         Article 18
         Amendment
         1.   After the expiry of five years from the entry into force of this Protocol, a State Party to the Protocol may propose an amendment and file it with the Secretary-General of the United Nations, who shall thereupon communicate the proposed amendment to the States Parties and to the Conference of the Parties to the Convention for the purpose of considering and deciding on the proposal. The States Parties to this Protocol meeting at the Conference of the Parties shall make every effort to achieve consensus on each amendment. If all efforts at consensus have been exhausted and no agreement has been reached, the amendment shall, as a last resort, require for its adoption a two-thirds majority vote of the States Parties to this Protocol present and voting at the meeting of the Conference of the Parties.
         2.   Regional economic integration organisations, in matters within their competence, shall exercise their right to vote under this article with a number of votes equal to the number of their Member States that are Parties to this Protocol. Such organisations shall not exercise their right to vote if their Member States exercise theirs and vice versa.
         3.   An amendment adopted in accordance with paragraph 1 of this article is subject to ratification, acceptance or approval by States Parties.
         4.   An amendment adopted in accordance with paragraph 1 of this article shall enter into force in respect of a State Party 90 days after the date of the deposit with the Secretary-General of the United Nations of an instrument of ratification, acceptance or approval of such amendment.
         5.   When an amendment enters into force, it shall be binding on those States Parties which have expressed their consent to be bound by it. Other States Parties shall still be bound by the provisions of this Protocol and any earlier amendments that they have ratified, accepted or approved.
         Article 19
         Denunciation
         1.   A State Party may denounce this Protocol by written notification to the Secretary-General of the United Nations. Such denunciation shall become effective one year after the date of receipt of the notification by the Secretary-General.
         2.   A regional economic integration organisation shall cease to be a Party to this Protocol when all of its Member States have denounced it.
         Article 20
         Depositary and languages
         1.   The Secretary-General of the United Nations is designated depositary of this Protocol.
         2.   The original of this Protocol, of which the Arabic, Chinese, English, French, Russian and Spanish texts are equally authentic, shall be deposited with the Secretary-General of the United Nations.
         IN WITNESS WHEREOF, the undersigned plenipotentiaries, being duly authorised thereto by their respective Governments, have signed this Protocol.

         (1)  United Nations, Treaty Series, vol. 189, No 2545.

         (2)  Ibid., vol. 606, No 8791.

      PRÍLOHA II

         Vyhlásenie týkajúce sa právomoci Európskeho spoločenstva s ohľadom na záležitosti, ktoré upravuje Protokol o prevencii, potláčaní a trestaní obchodovania s ľuďmi, najmä so ženami a deťmi, ktorým sa dopĺňa dohovor Organizácie Spojených národov proti nadnárodnému organizovanému zločinu
         Článok 16 ods. 3 Protokolu o prevencii, potláčaní a trestaní obchodovania s ľuďmi, najmä so ženami a deťmi, stanovuje, že listina o ratifikácii, akceptácii alebo schválení organizácie pre regionálnu hospodársku integráciu obsahuje vyhlásenie, ktoré určuje záležitosti upravené v protokole, v súvislosti s ktorým členské štáty organizácie, ktoré sú zmluvnými stranami protokolu, preniesli na túto organizáciu právomoc.
         Vzhľadom na právomoci prenesené na Európske spoločenstvo sa Protokol o prevencii, potláčaní a trestaní obchodovania s ľuďmi, najmä so ženami a deťmi, vzťahuje na územia, kde sa uplatňuje Zmluva o založení Európskeho spoločenstva, a za podmienok stanovených v danej zmluve, najmä v jej článku 299 a protokoloch k nej pripojených.
         Toto vyhlásenie sa nedotýka postavenia Spojeného kráľovstva a Írska podľa protokolu, ktorým sa integruje schengenské acquis do rámca Európskej únie, a podľa protokolu o postavení Spojeného kráľovstva a Írska pripojeného k Zmluve o Európskej únii a Zmluve o založení Európskeho spoločenstva.
         Na základe protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, nie je rovnako týmto vyhlásením dotknuté postavenie Dánska.
         Podľa článku 299 sa toto vyhlásenie takisto nevzťahuje ani na územia členských štátov, kde sa neuplatňuje uvedená zmluva, a nie sú ním dotknuté tie právne akty alebo postavenia, ktoré môžu príslušné členské štáty prijať podľa protokolu v mene a záujme týchto území. V súlade s uvedeným ustanovením sa v tomto vyhlásení vymedzuje právomoc týkajúca sa záležitostí upravených protokolom, ktorú podľa zmlúv preniesli členské štáty na Spoločenstvo. Rozsah a výkon takejto právomoci Spoločenstva sú prirodzene predmetom neustáleho vývoja, keďže Spoločenstvo následne prijme príslušné pravidlá a právne predpisy, a Spoločenstvo toto vyhlásenie podľa potreby doplní alebo zmení a doplní v súlade s článkom 16 ods. 3 protokolu.
         Spoločenstvo poukazuje na to, že má právomoc s ohľadom na prekračovanie vonkajších hraníc členských štátov, stanovovanie noriem a postupov pri vykonávaní kontrol osôb na týchto hraniciach a pravidiel udeľovania víz na plánovaný pobyt nie dlhší ako tri mesiace.
         Spoločenstvo je takisto oprávnené prijímať opatrenia v oblasti prisťahovaleckej politiky v súvislosti s podmienkami vstupu a pobytu a opatrenia zamerané na boj proti nelegálnemu prisťahovalectvu a nelegálnemu pobytu vrátane repatriácie osôb, ktoré sa na území členského štátu zdržiavajú neoprávnene. Okrem toho môže Spoločenstvo prijať opatrenia na zaistenie spolupráce medzi príslušnými orgánmi členských štátov, ako aj medzi týmito orgánmi a Komisiou v uvedených oblastiach. V týchto oblastiach Spoločenstvo prijalo pravidlá a právne predpisy, z tohto dôvodu je výhradne na Spoločenstve, aby tam, kde tak urobilo, vstupovalo do externých záväzkov s tretími štátmi alebo príslušnými medzinárodnými organizáciami.
         Politika Spoločenstva v oblasti rozvojovej spolupráce naviac dopĺňa politiky uskutočňované členskými štátmi a zahŕňa ustanovenia zamerané na predchádzanie a boj proti obchodovaniu s ľuďmi.